Ina Wroldsen

Ina Christine Wroldsen (født 29. mai 1984 i Sandefjord) er en norsk musiker.

Wroldsen har skrevet låter for blant andre Anne-Marie, Calvin Harris, Clean Bandit, Demi Lovato, One Direction, Britney Spears, Shontelle og The Saturdays.

Karriere 
Wroldsen spilte sammen med islandske Arnthor Birgisson i popbandet Ask Embla mellom 2011 og 2014. Hennes manager er ektemannen Mark Elwood. I 2014 og 2015 ga hun ut solosinglene «Aliens» og «Rebels». I 2015 samarbeidet hun med Calvin Harris og Disciples om sangen «How Deep Is Your Love», og hadde vokalen på sangen, uten å få navnet på utgivelsen. I 2016 ga hun ut låten «Lay It On Me» som var i samarbeid med EDM-duoen Broiler. Hun var også, sammen med Sandeep Singh, Gunnar Greve Pettersen og Vinni (Øyvind Sauvik) idol-dommer dette året. Hun ble tildelt æresprisen under den første utdelingen av Musikkforleggerprisen i 2015, og ble i begrunnen fra juryen omtalt som «en av de dyktigste låtskriverne i Europa og Nord-Amerika». Hun vant prisen for årets internasjonale suksess under Spellemannprisen 2017, en pris som inkluderte et prisbeløp på  kroner. 

Juni 2018 ga hun ut EP-en Hex, hennes første soloutgivelse. 24. november samme år ble hun tildelt P3-prisen under P3 Gull og var dessuten nominert i klassen årets låt for «Strongest». Under Spellemannprisen 2018 ble hun kåret til årets låtskriver for EP-en Hex, og var i tillegg nominert i klassene årets tekstforfatter (Hex) og årets låt («Strongest»).

I 2020 startet hun podcasten Ina & Wroldsen med moren Kristin Wroldsen. Hun har siden 2021 vært en av mentorene i sangtalentkonkurransen The Voice – Norges beste stemme på TV 2.

Diskografi

Egne utgivelser 
 Hex (2018, Syco/Sony) EP

Låtbidrag for andre artister 

I Melodi Grand Prix 2013 sang Adelén Wroldsens låt «Bombo», som hun har skrevet sammen med Quiz & Larossi.

Priser og nominasjoner

Referanser

Eksterne lenker 
 
 
 
 

Norske låtskrivere
Personer fra Sandefjord kommune
Vinnere av Spellemannprisen
Norske sangere